Áætlað er að reisa þriggja til fimm metra háan varnargarð í dalsmynni Nátthaga. Rögnvaldur Ólafsson aðstoðaryfirlögregluþjónn hjá Almannavörnum segir að með því sé markmiðið að fresta því að Suðurstrandarvegur fari undir hraun. Frekari varnir eru ekki áformaðar.
Þessi garður sem á að reisa í Nátthaga er bara lágur garður. Við vorum með mun stærri framkvæmd í huga. Miðað við spár vísindamanna um að þetta yrði langtímaatburður þá er ljóst að það mun ekki halda til lengri tíma og fallið frá því. Síðan var ákveðið að reisa þarna lítinn garð til að kaupa meiri tíma þannig að Suðurstrandarvegur haldist opinn aðeins lengur,
Einnig vinnist tími til þess að verja ljósleiðara og til að klára framkvæmdir og skrásetningar sem fyrirhugaðar eru á svæðinu. Rögnvaldur segir að í raun sé garðurinn ekki reistur í kappi við tímann. Þetta sé lítil framkvæmd og mögulega verði henni lokið seinna í dag.
Það hefur ekki verið hreyfing á þessu svæði síðan á laugardaginn
fela garðinn og öll ummerki um hann.
Almannavarnir hafa gefið út að Suðurstrandarvegur gæti farið undir hraun á næstu vikum. Rögnvaldur segir að hægst hafi á framgangi hraunsins og erfitt að gefa upp nákvæman tímaramma.Vonast er til að með garðinum sé hægt að tefja það um nokkrar vikur að hraun renni yfir veginn.